ไฟแนนซ์ทูเดย์
... สำนักงานบริหารหนี้สาธารณะ (สบน.) รายงานยอดจำหน่ายพันธบัตรออมทรัพย์ ของกระทรวงการคลัง ซึ่งเป็นการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2559 ครั้งที่ 1 จำนวน 5 หมื่นล้านบาท อายุ 3 ปี อัตราดอกเบี้ยแบบคงที่ 3% จำนวน 1 รุ่น จำหน่ายระหว่างวันที่ 19 ต.ค. 2558-29 ก.พ. 2559 เพื่อเป็นการส่งเสริมการออมของนักลงทุนรายย่อยและประชาชนทั่วไป
31 ธ.ค. 2558

... สำนักงานบริหารหนี้สาธารณะ (สบน.) รายงานยอดจำหน่ายพันธบัตรออมทรัพย์ ของกระทรวงการคลัง ซึ่งเป็นการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2559 ครั้งที่ 1 จำนวน 5 หมื่นล้านบาท อายุ 3 ปี อัตราดอกเบี้ยแบบคงที่ 3% จำนวน 1 รุ่น จำหน่ายระหว่างวันที่ 19 ต.ค. 2558-29 ก.พ. 2559 เพื่อเป็นการส่งเสริมการออมของนักลงทุนรายย่อยและประชาชนทั่วไป
ล่าสุด มียอดจำหน่ายจนถึงวันที่ 29 ธ.ค. 2558 ผ่านธนาคารกรุงเทพ กว่า 9,879 ล้านบาท ธนาคารกรุงไทย กว่า 1.86 หมื่นล้านบาท ธนาคารกสิกรไทย กว่า 7,301 ล้านบาท และธนาคารไทยพาณิชย์ กว่า 9,856 ล้านบาท รวมเป็นยอดจำหน่ายพันธบัตรออมทรัพย์ไปแล้วทั้งสิ้น 4.56 หมื่นล้านบาท คงเหลือพันธบัตรรอจำหน่ายอีก 4,315 ล้านบาท 
... ที่ประชุมคณะรัฐมนตรี (ครม.) สั่งขยายเวลาการยื่นคำขอและทำนิติกรรมสัญญาโครงการกองทุนหมู่บ้านให้จากสิ้นปีนี้ ขยายเวลาออกไปให้แล้วเสร็จภายในวันที่ 31 มี.ค. ปีหน้า หรือจนกว่าเงินจะหมดก่อน เนื่องจากยอดอนุมัติเงินโครงการกองทุนหมู่บ้านทั้งของ ธ.ก.ส. และออมสิน ยังทำได้ไม่เต็มสูบแห่งละ 3 หมื่นล้านบาท
ส่วนหนึ่งเพราะมีหมู่บ้านเกรดเอและบีส่วนหนึ่งที่ยังเสนอแผนมาให้พิจารณาไม่ได้มาตรฐาน หากเร่งอัดสินเชื่อเพื่อหวังแต่ละเอาเป้าเสนอรัฐบาล อาจจะต้องมาปวดหัวเพราะหนี้เสียภายหลังได้ ประกอบกับหมู่บ้านเกรดเอและบีในความดูแลของ ธ.ก.ส.มีอยู่แค่กว่า 2.4 หมื่นแห่ง แต่ทางรัฐบาลต้องการให้ปล่อยสินเชื่อให้เต็มวงเงิน 3 หมื่นล้านบาท จึงต้องเดินหน้าเข้าสู่แผนระยะที่ 2 ที่ต้องร่วมมือกับสำนักงานกองทุนหมู่บ้านและชุมชนเมืองแห่งชาติ (สทบ.) ยกระดับหมู่บ้านเกรดซีและดีให้มีโอกาสได้เงินกับเขาบ้าง